Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 920

3. Kompetenciaszintek 3.1. Alap Az önmeghatározás, helyzetelemzés elérendő alapkompetenciái: – Képes önmaga megfogalmazására, elhatárolására más identitásoktól. – Képes önmaga kritériumokat felállítani saját értékeléséhez, képes indokolni feltételválasztását és a jelölt eredmény miértjét. Alapkompetenciák a szerep- és pozíciómeghatározás, valamint az együttműködési képesség vonatkozásában: – Képes meghatározott feladatok nyomán ráhangolódni egy másik személyre, rövid időn belül megtalálja vele a közös nyelv lehetőségét. – Saját érveit ki tudja fejteni, s képes a különböző vélemények közötti kompromisszum meghozatalára. 2006/79/II. szám Az önmeghatározás alapkompetenciái az életpálya-építés vonatkozásában: – Képes a felelősségvállalásra a személyes kapcsolatok kialakításában, a konfliktusok kezelésében. – Képes a racionális döntéshozatalra. – Képes egy-egy szakterület jellemzésére, a kapcsolódó szakmai képzések, foglalkozások, pályák meghatározására. – Képes saját tanulási módjának (tanulási stílus, a sikeres tanuláshoz szükséges környezet) mint munkamódnak az értelmezésére és beépítésére életpálya-tervezésébe. – Képes egyéni terv készítésére osztálytársak, barátok, szülők véleménye alapján. – Képes az egyéni terv korrekciójára a fejlődésből adódó változások figyelembevételével. 3.2. Kiegészítő Önmeghatározás, helyzetelemzés vonatkozásában: – Az alapkompetenciák kialakításakor a kritériumok kívülről adottak, s csak néhány szabad önismereti elemet tartalmaznak (pl. mennyi idő van egy adott feladatra, s ő mennyi idő alatt teljesített, mit jelent a két érték viszonya). A kiegészítő kompetenciák az önmeghatározást, helyzetelemzést a nagyobb önállóság szintjére emelik, amely által elérhető a társas összehasonlítás. – További kiegészítő kompetencia ezen a területen a feltételek bővítése esetén is biztonsággal kialakított énkép, reális helyzetmeghatározás önmaga jellemzőiről, lehetőségeiről, adottságairól. Szerep- és pozíciómeghatározás, valamint az együttműködési képesség vonatkozásában: – Az alapvető kapcsolati megoldásokon (közös nyelven folytatott kommunikációs és kompromisszumos helyzetek kialakításának képessége) képes saját elsődleges szerepjellemzőnek figyelembevételével megoldások kezdeményezésére. – Legvégső kimenetnél egy tág keretek között megfogalmazott kooperációs helyzetben önállóan találja meg a megoldáshoz szükséges partnereit, a képviselendő szerepeket – akár a másodlagos szerepjellemzők alkalmazásával is – , amelyek az elvárt produktum létrehozásához szükségesek. Önmeghatározás az életpálya-építés vonatkozásában: – Képes tájékozódni a foglalkozások, pályák változó világában. – Képes a változó lehetőségek követésére a munkaerőpiacon. – Képes elemezni és értékelni a munkavállaló szerepeit és lehetőségeit, és képes az elemzési eredményeket összevetni saját elképzeléseivel.

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes